Document ID: 31993R1433

KOMISSION ASETUS (ETY) N:o 1433/93,
annettu 10 päivänä kesäkuuta 1993,
naudanliha-alan yhteisestä markkinajärjestelystä annetussa asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä annetun neuvoston asetuksen (ETY) N:o 3886/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 125/93(2), ja erityisesti sen 4 b artiklan 8 kohdan ja 4 d artiklan 8 kohdan,
sekä katsoo, että
määräaikoihin, päivämääriin ja määräpäiviin sovellettavista säännöistä 3 päivänä kesäkuuta 1971 annetun neuvoston asetuksen (ETY, Euratom) N:o 1182/71(3) tiettyjen säännösten soveltaminen johtaa kuukausina ilmaistujen pitoaikojen, sellaisina kuin ne on määritelty erityispalkkio- ja emolehmäpalkkiojärjestelmässä, keinotekoiseen pidentämiseen yhdellä tai useammalla päivällä; tämän vuoksi olisi annettava tarvittavat säännökset tätä tarkoitusta varten,
siirtymäkausi, joka on vahvistettu sen varmistamiseksi, että jäsenvaltiot, jotka päättävät siirtyä yleisestä erityispalkkion myöntämisjärjestelmästä palkkion myöntämiseen teurastuksen yhteydessä voisivat soveltaa näitä kahta myöntämisjärjestelmää rinnakkain, on osoittautunut riittämättömäksi; olisi pidennettävä säädettyä määräaikaa 15 päivästä toukokuuta 1993, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan neuvoston asetus (ETY) N:o 3886/92(4) seuraavasti.
1) Lisätään 45 a artikla seuraavasti:
"45 a artikla
Pitoaikojen määrittäminen
Asetuksen 4, 16, 23 ja 57 artiklassa tarkoitettujen pitoaikojen viimeinen päivä on alkamispäivän kanssa samannumeroista päivää edeltävä työpäivä tai pyhäpäivä."
2) Poistetaan 57 artiklan 2 kohdasta sana "viimeistään" ja lisätään päivämäärän "31 päivä maaliskuuta 1993" jälkeen sanat "ja 15 päivästä toukokuuta 30 päivään kesäkuuta 1993".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sen 1 artiklan 2 alakohtaa sovelletaan 15 päivästä toukokuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä kesäkuuta 1993.

Labels: 4
17
5
10
6